जानकारी के अनुसार शाहपुर निवासी एक व्यक्ति जिला मुख्यालय स्थित एक इंश्योरेंस कंपनी के कार्यालय में किसी काम से गया। वह अपनी स्कूटी को आफिस के बाहर सड़क पर खड़ा कर गया। जब वह अपना काम करवाकर वापस लौटा तो उसे स्कूटी दिखाई नहीं दी। स्कूटी को इधर-उधर काफी ढूंढा लेकिन कोई सुराग हाथ नहीं लगा। थक-हारकर उसने इस संदर्भ में पुलिस थाना में शिकायत दी। इसके बाद पुलिस ने स्कूटी को चैतड़ू में सड़क किनारे खड़ा पाया, जिसे मालिक को सौंप दिया गया।